Diari Oficial de la Generalitat Valenciana


Sumari del DOGV 7997, del 10-03-2017 (2017/2014)

Resolució de 10 de febrer de 2017, de la consellera d'Habitatge, Obres Públiques i Vertebració del Territori, presidenta del Consell Rector de l'Institut Cartogràfic Valencià, per la qual declara desert el concurs d'idees per a renovar la imatge corporativa de l'Institut Cartogràfic Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2014


Data del document
:   10-02-2017

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * Institut Cartogràfic Valencià
    * licitació

Resolució de 10 de febrer de 2017, de la consellera d'Habitatge, Obres Públiques i Vertebració del Territori, presidenta del Consell Rector de l'Institut Cartogràfic Valencià, per la qual declara desert el concurs d'idees per a renovar la imatge corporativa de l'Institut Cartogràfic Valencià.  
 [2017/2014]  
Antecedents  
Primer. La Resolució, de 9 de novembre de 2016, va aprovar les bases del concurs d'idees per a renovar la imatge corporativa de l'Institut Cartogràfic Valencià, i va ser publicada en el Diari Oficial de la Generalitat Valenciana de 18 de novembre de 2016.  
  
Segon. En l'expedient consta incorporat el certificat del Registre General de l'Institut Cartogràfic Valencià que assenyala les propostes presentades, que literalment diu:  
«Que fins a la data de finalització del termini de presentació de les sol·licituds, s'han presentat al concurs d'idees per a renovar la imatge corporativa de l'Institut Cartogràfic Valencià, segons la Resolució de 9 de novembre de 2016, del director de l'Institut Cartogràfic Valencià, les propostes que a continuació s'assenyalen:  
  
Número dels pseudònims  
1. EEE  
2. Bebomo  
3. Elvis  
4. Maureen Saoirse Dunn  
5. Perito Moreno  
6. Arran  
7. Símbolo Indicador  
8. Paul de la Blache  
9. Tombatossals  
10. Agencia Branding  
11. Yac  
12. Winston Churchill  
13. Vonnegut  
14. Profesor Moriarty  
15. Mercator  
16. Tectòniques  
  
Tercer. La composició del jurat ha sigut la següent.  
President: Xavier Navarro i Garcia, director de l'Institut Cartogràfic Valencià.  
Vocals:  
· Francisco José de la Torre Oliver, professor del Departament de pintura de la Facultat de Belles arts de la Universitat Politècnica de València.  
· Margarita Vilarrasa Balanzá, cap del Servei de Publicitat i Imatge Institucional de la Direcció General de Relacions Informatives i Promoció Institucional de la Generalitat.  
· Javier Rodrigo Suárez, tècnic del Servei de Publicitat i Imatge Institucional de la Direcció General de Relacions Informatives i Promoció Institucional de la Generalitat.  
· Santiago Yudici Oliver, cap del Servei de Projectes Cartogràfics de l'Institut Cartogràfic Valencià.  
Secretari: Graciano Moya Delgado, funcionari de l'Institut Cartogràfic Valencià.  
  
Quart. El jurat, prèvia convocatòria, es va reunir el dia 6 de febrer de 2017 per a examinar les propostes, i va estendre una acta de la sessió, que literalment diu:  
  
«El jurat, després d'examinar les propostes presentades, reconeix la qualitat tècnica i el seu enginy però estima, per unanimitat, que cap d'aquelles compleix criteris especialment importants sotmesos a valoració com l'aptitud per transmetre el significat de la institució dins del context de la Generalitat i de l'autogovern, i la contribució al coneixement, la promoció i la visualització de l'Institut Cartogràfic entre el poble de València, així com la capacitat per transmetre una vinculació entre aquesta institució i el territori del país. Per la qual cosa, d'acord amb la base 8, apartat cinquè i la base 10, apartat cinquè, de la convocatòria, els membres del jurat acorden declarar desert el concurs».  
  
  
Fonaments de dret  
Primer. Correspon a la consellera d'Habitatge, Obres Públiques i Vertebració del Territori, presidenta del Consell Rector de l'Institut Cartogràfic Valencià, la resolució d'aquest concurs, segons disposa la base 7 de les bases reguladores del concurs.  
Segon. La base 8 del concurs d'idees estableix la possibilitat de declarar el concurs desert, motivadament, si totes les propostes lliurades se separen significativament de les indicacions donades per al disseny del logotip. En concret, la base 6 estableix que el disseny ha de «representar la imatge corporativa de l'Institut Cartogràfic Valencià». En aquest sentit, l'acta del jurat corresponent a la sessió celebrada el dia 6 de febrer de 2017, transcrita en l'antecedent de fet quart, proposa declarar desert el concurs.  
  
Resolc:  
  
Únic  
Declarar desert el concurs d'idees per a renovar la imatge corporativa de l'Institut Cartogràfic Valencià, publicat en el Diari Oficial de la Generalitat Valenciana número 7920, de 18 de novembre de 2016.  
  
Contra aquesta resolució, que posa fi a la via administrativa, es podran interposar els recursos següents:  
a) Recurs contenciós administratiu davant els Jutjats Contenciosos Administratius de València, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant de l'òrgan que ha dictat aquest acte, en el termini d'un mes comptador a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que preveuen els articles 123 I 124 de la Llei 39/2015, d'1 d'octubre, del procediment administratiu comú de les administracions públiques.  
Tot açò, sense perjudici que els interessats puguen utilitzar qualsevol altra via que consideren oportuna en defensa dels seus drets.  
  
València, 10 de febrer de 2017.- La consellera d'Habitatge, Obres Públiques i Vertebració del Territori, presidenta del Consell Rector de l'Institut Cartogràfic Valencià: María José Salvador Rubert.